**THIRRJE PËR APLIKIM PËR PROJEKTET KËRKIMORE SHKENCORE DHE TË NDËRKOMBËTARIZIMIT PËR VITIN 2023**

Në mbështetetje të Kushtetutës së Republikës së Shqipërisë, Kodit të Proçedurave Administrative, zbatim të Nenit 38, pika d, të Ligjit nr.80, datë 22.07.2015 ”Për Arsimin e Lartë dhe Kërkimin Shkencor në Institucionet e Arsimit të Lartë në Republikën e Shqipërisë”, të VKM-s nr. 685, datë 25.08.2010 ”Për funksionimin e organeve kolegjiale të administratës shtetërore dhe enteve publike”, të Statutit të Universitetit, të Rregullores së Universitetit, të VKM-s nr. 75, datë 12.02.2018 “Për miratimin e modelit të financimit të institucioneve publike të Arsimit të Lartë dhe Kërkimit Shkencor”, Udhëzimit të Përbashkët nr. 20, datë 20.09.2019 të MASR dhe MFE “Për skemën dhe zbatimin e modelit të financimit të institucioneve publike të Arsimit të Lartë dhe Kërkimit Shkencor”, Vendimit Nr.17, datë 29.03.2021 “Për miratimin e Rregullores për menaxhimin e aktiviteteve kërkimore shkencore të zhvilluara në Universitetin “Aleksandër Moisiu” Durrës”, Strategjisë së Ndërkombëtarizimit 2022-2024

Universiteti “Aleksandër Moisiu” Durrës shpall thirrjen për projekte kërkimore shkencore dhe për projekte të ndërkombëtarizimit, për vitin 2023, për personelin akademik me kohë të plotë të interesuar të aplikojë në fushat prioritare si më poshtë:

**Lot. 1 - Financimi i projekteve të kërkimit shkencor në përputhje me objektivat strategjikë të planit të zhvillimit strategjik institucional 2020-2025. Fondi në disipozicion për Lot 1 është 17.050.000 lekë.**

**Lot. 2 - Financimi i projekteve në kuadër të ndërkombëtarizimit, në përputhje me Strategjinë e ndërkombëtarizmit UAMD 2022-2024 (objektivi 1- diploma të dyfishta/përbashkëta). Fondi në dispozicion për Lot 2 është 8.000.000 lekë.**

**Fushat prioritare për Lot 1:**

* Kërkim shkencor dhe inovacion në përputhje me objektivat strategjikë institucional dhe/apo fushat prioritare institucionale.

**Fushat prioritare për Lot 2:**

* Zhvillimi i diplomave të dyfishta përbashkëta me institucione të arsimit të lartë të vendeve të BE-së. Aplikimet duhet të përfshijnë marrëveshjet paraprake, të n për personelin akademik me kohë të plotë të interesuar të aplikojënshkruara me këto institucione për këtë qëllim.

1. **Kritere të përgjithshme për aplikim**

**Aplikimet për Lot 1**

1. Projekt propozimi duhet të jetë në përputhje me fushat prioritare, sipas formateve të publikuara për këtë Lot, të propozohet nga ana e një ekipi të përbërë nga të paktën 4 pedagogë me kohë të plotë (jo me kohë të pjesshme), ku të paktën koordinatori duhet të ketë gradën shkencore “Doktor”. Në ekip mund të përfshihen edhe studentë të doktoraturës.
2. Stafi akademik në cilësinë e koordinatorit, mund të dorëzojë vetëm një projekt propozim nën këtë Lot.
3. Projekt propozimi i fondit të kërkimit shkencor, duhet të përmbajë vetëm veprimtari që lidhen me procesin e kërkimit shkencor, duke përjashtuar blerjen e pajisjeve dhe mjeteve laboratorike që klasifikohen si shpenzime kapitale.
4. Përbëjnë prioritet projekt propozimet ndërdisiplinore, që nxisin bashkëpunimin midis fakulteteve.

**Aplikimet për Lot 2**

1. Projekt Propozimi duhet të jetë në përputhje me kriteret e këtij Lot-i, sipas formateve të publikuara për këtë Lot, si edhe të jetë nga ana e një ekipi propozues të përbërë nga të paktën 4 pedagogë me kohë të plotë (jo me kohë të pjesshme), ku të paktën koordinatori duhet të ketë gradën shkencore “Doktor”. Në ekip mund të përfshihen edhe studentë të doktoraturës.
2. Aplikimi duhet të shoqërohet nga marrëveshja specifike e nënshkruar me institucionin e arsimit të lartë të vendit/vendeve të BE-së, për diploma të dyfishtë/përbashkët.
3. Stafi akademik në cilësinë e koordinatorit, mund të dorëzojë vetëm një projekt propozim nën këtë Lot.
4. **Buxheti dhe kohëzgjatja e projektit**

**Lot 1** – **Projektet e kërkimit shkencor** - kohëzgjatja e projektit kërkimor shkencor është deri në 12 muaj. Vlera maksimale e financimit për projektet nën Lot 1 është deri në 2,500,000 lekë.

**Lot 2 – Projektet e ndërkombëtarizimit -** kohëzgjatja e projektit të ndërkombëtarizimit është deri në 24 muaj. Në varësi të cilësisë së aplikimeve, buxheti total i këij Lot-i mund t’i jepet edhe një projekti fitues.

Shpenzime te lejuara për të dy Lot-et:

* Honoraret për personelin i cili do të përfshihet në realizimin e projektit.
* Shpenzime udhëtimi dhe dieta sipas përcaktimeve VKM 997 brenda vendit. Për çdo ndryshim të legjislacionit, kjo thirrje do t’i referohet ligjit më të ri të miratuar në Republikën e Shqipërisë.
* Shpenzime për materiale laboratorike dhe çdo bazë tjetër materiale e nevojshme për projektet.
* Shpenzime për realizimin e intervistave, sondazheve, apo eksperimenteve.
* Shpenzime për organizimin apo pjesëmarrjen në aktivitete kërkimore shkencore, në funksion të projektit (psh. kuotë pjesëmarrje në konferencë).
  + Shpenzime për publikimin e rezultateve të projektit.

Shpenzime te palejuara:

* Shpenzime kapitale (blerje pajisje elektronike, software, pajisje laboratorike, të cilat klasifikohen si investim. (*një pajisje e cila është me jetëgjatësi më shumë se një vit dhe vlerë mbi 10.000 lekë klasifikohet investim*).

1. **Dokumetacioni i kërkuar për aplikim**

Aplikantët duhet të dorëzojnë:

1. Projekt propozimin e hartuar vetëm sipas formularit standart të aplikimit (të firmosur në çdo faqe nga koordinatori);
2. Formatin e miratuar të buxhetit, me kostot financiare për çdo fazë të projektit dhe me arsyetimin e buxhetit (të firmosur në çdo faqe nga koordinatori);
3. CV-të e stafit të grupit të punës;
4. Marrëveshjen e bashkëpunimit të nënshkruar nga palët, specifike për programe të përbashkëta apo të dyfishta (në rastin e projekteve të ndërkombëtarizimit);
5. Në rastet kur projekt-propozimi vjen si bashkëpunim i Fakultetit me institucione të tjera, dokumentacioni shtesë që duhet të paraqitet është si më poshtë:
   1. Marrëveshje bashkëpunimi midis UAMD-së dhe institucionit;
   2. Letër mbështetëse nga titullari i institucionit tjetër.
6. **Dorëzimi i aplikimeve**

Aplikantët duhet të dorëzojnë dosjen me tre kopje fizike (origjinale) të dokumentacionit dhe një kopje elektronike në CD. Kopja elektronike, duhet të përmbajë kopje të skanuar të projekt propozimit (të të gjitha formateve të aplikimit), si edhe formatet e aplikimit (në formatet word dhe excel sipas Lot-eve përkatëse). Aplikimi duhet të dorëzohet pranë zyrës së Protokollit në Rektorat, brenda datës 16 Maj 2023.

Aplikimet që do të mbërrijnë pas kësaj date nuk do të pranohen.

Projekt propozimet që nuk kanë dokumentacion të plotë, kanë pasaktësi në plotësim apo që nuk përmbushin kriteret dhe formatin e përcaktuar në thirrje, do të skualifikohen.

**Kalendari potencial**

|  |  |
| --- | --- |
| 12 Prill 2023 | Hapja e thirrjes |
| Afati i mbylljes është data 16 Maj 2023 | Dita e fundit e dorëzimit të projekt-propozimit |
| 17 maj- 24 maj 2023 | Kontrolli në lidhje me përpuethshmërinë me kriteret e përcaktuara në thirrje |
| 25 maj -25 qershor 2023 | Ngritja e komisionit/eve dhe vlerësimi i aplikimeve |
| 26 qershor 2023 | Publikimi i rezultateve |
| Brenda datës 30 qershor 2023 | Paraqitja e ankimimeve në lidhje me vlerësimin |
| 1. 6 korrik 2023 | Analizimi i ankimimeve dhe publikimi i projekt-propozimeve fituese |
| 8 korrik 2023 | Publikimi i rezultateve finale |
| 9-23 korrik 2023 | Nënshkrimi i kontratave |

Formatet standarte të aplikimit për të dy Lot-et, do të mund t’i gjeni në faqen web të universitetit www.uamd.edu.al.

**Formatet e aplikimit dhe dokumentacioni i nevojshëm për Lot 1:**

* + - 1. Formati i plotë i projekt propozimit për projektet e kërkimit shkencor (shtojca nr.1);
      2. Formulari i buxhetit për projektet e kërkimit shkencor (shtojca nr. 2);
      3. Matrica logjike e projektit për projektet e kërkimit shkencor (shtojca nr.3);
      4. Kalendari i aktiviteteve (shtojca nr.4);
      5. CV-të e koordinatorit dhe anëtarëve të grupit të punës.

**Formatet e aplikimit dhe dokumentacioni i nevojshëm për Lot 2:**

1. Formati i plotë i projekt propozimit për projektet e ndërkombëtarizimit (shtojca nr.1);
2. Formulari i buxhetit për projektet e ndërkombëtarizimit (shtojca nr. 2);
3. Matrica logjike e projektit për projektet e ndërkombëtarizimit (shtojca nr.3);
4. Kalendari i aktiviteteve (shtojca nr.4);
5. CV-të e koordinatorit dhe anëtarëve të grupit të punës në UAMD;
6. Marrëveshje me institucionin e arsimit të lartë në vendet e BE-së, e cila evidenton bashkëpunimin për program/e studimi të përbashkëta apo të dyfishta.

Gjatë përiudhës që thirrja do të jetë e hapur, universiteti do të organizojë një event informues për stafin akademik.

1. **Kriteret e vlerësimit**

|  |  |  |
| --- | --- | --- |
| Nr. | Komponentët e vlerësimit | Pikëzimi |
| 1 | Përputhshmëria me strategjinë e zhvillimit të UAMD-së dhe fushat prioritare të thirrjes | *10* |
| *1.1* | *Projekt propozimi nxit dhe promovon ekselencën akademike duke sjellë rritje të produktit shkencor të stafit akademik si edhe nëpërmjet promovimit e diskutimit të rezultateve kërkimore nëpërmjet organizimit të konferencave, ëorkshopeve, tryezave të rrumbullakëta, simpoziumeve, etj.* |  |
| *1.2* | *Projekt propozimi përveç kërkimit inovator ofron edhe zgjidhje praktike për politikëbërje, për zhvillimin e komunitetit dhe për vendimarrje në organizmat e biznesit dhe në ato jo fitimprurëse.* |  |
| *1.3* | *Projekt propozimi nxit dhe mbështet bashkëpunimin ndërmjet stafit akademik dhe studentëve.* |  |
| 2 | Impakti që ka projekti në komunitet dhe më gjërë | *20* |
| *2.1* | *Projekt propozimi ka impakt/ndikim të ngushtë (psh: vetëm një target grup të kufizuar)* |  |
| *2.2* | *Projekt propozimi ka impakt/ndikim vetëm në një ose disa rajone të caktuara* |  |
| *2.3* | *Projekt porpozimi ka impakt/ndikim kombëtar* |  |
| 3 | Vlerat e projektit në raport me: | *6* |
| *3.3* | *Identifikimin e problemit dhe rëndësinë e zgjidhjes së tij* |  |
| *3.4* | *Qëllimet dhe objektivat e projektit* |  |
| *3.5* | *Arritjet në fushën e projektit, produkte, procedura, shërbime të reja* |  |
| 4 | Metodologjia e përdorur | *5* |
| 5 | Planifikimi dhe realizueshmëria | *4* |
| *5.1* | *Planifikimi i aktiviteteve dhe intensiteti i tyre* |  |
| *5.2* | *Realizueshmëria e objektivave* |  |
| 6 | Planifikimi i buxhetit të projektit | *5* |
| *6.1* | *Përputhja e buxhetit me aktivitetet e planifikuara* |  |
| *6.2* | *Financimi nga aplikanti ose të tjerë* |  |
| 7 | Ekspericenca dhe specializimi i stafeve kërkimore në fushën e projektit | *5* |
| 8 | Diseminimi i Rezultateteve të projektit | *10* |
| *8.1* | *Publikim në revista shkencore* |  |
| *8.2* | *Prezantim në konferenca shkencore* |  |
| *8.3* | *Prezantime në aktivitete tè tjera* |  |
| *Totali* | | *55* |

Duke ju uruar shumë suksese!